Държавен вестник, бр. 91, 2009 г., стр. 5

БРОЙ  91	
Д Ъ Р Ж А В Е Н  В Е С Т Н И К 	
СТР.  5  
2. отговаря за дейността си пред Минис­
терския съвет и Народното събрание по ред, 
определен с Конституцията на Република 
България, с Правилника за организацията и 
дейността на Народното събрание (обн., ДВ, 
бр. 58 от 2009 г.; изм., бр. 60 от 2009 г.) и с 
Устройствения правилник на Министерския 
съвет и на неговата администрация (ДВ, 
бр. 78 от 2009 г.);
3. участва в работата на Министерския 
съвет;
4. издава актове самостоятелно или съв­
местно с други министри и внася за приемане 
от Министерския съвет проекти на актове, 
стратегии и програми;
5. взаимодейства и сътрудничи със со­
циалните партньори, с неправителствени 
организации, с международни организации 
и други институции;
6. работи в условията на публичност при 
вземането и изпълнението на решенията си, 
като провежда информационна политика, 
която гарантира откритост, прозрачност и 
медийна достъпност на дейността на ръ­
ководената от него администрация, освен 
когато националната сигурност, опазването 
на държавната и служебната тайна налагат 
ограничаване на този принцип;
7. осъществява и други възложени му от 
министър-председателя задачи и правомощия.
Чл. 6. В рамките на предоставените му 
правомощия въз основа и в изпълнение на 
законите министърът издава правилници, 
наредби, инструкции и заповеди.
Чл. 7. (1) При осъществяване на дейността 
си и при упражняване на правомощията си 
министърът се подпомага от трима замест­
ник-министри.
(2) Министърът делегира със заповед пра­
вомощия на заместник-министрите и определя 
техните функции.
(3) Правомощията на министъра в негово 
отсъствие от страната или когато ползва за­
коноустановен отпуск, се изпълняват от опре­
делен с писмена заповед за всеки конкретен 
случай заместник-министър.
Раздел II
Политически кабинет
Чл. 8. (1) Министърът създава на свое пряко 
подчинение политически кабинет.
(2) Политическият кабинет е организаци­
онна структура, която подпомага министъра 
при формулирането и разработването на 
конкретни решения за провеждане на прави­
телствената политика в сферата на неговите 
правомощия, както и при представянето на 
правителствената политика пред обществото.
Чл.  9. (1) В политическия кабинет се 
включват заместник-министрите, началникът 
на кабинета, парламентарният секретар и 
директорът на дирекция „Връзки с общест­
веността“.
(2) Към политическия кабинет за подпома­
гане на дейността му по определени въпроси 
министърът може да назначава по трудов 
договор съветници, експерти и технически 
сътрудници.
(3) Началникът на кабинета, парламен­
тарният секретар, съветниците и експертите 
осъществяват своята дейност въз основа на 
трудов договор, сключен с министъра.
Чл. 10. (1) За реализирането на програма­
та на Министерския съвет за управление на 
страната политическият кабинет предлага на 
министъра стратегически приоритети, цели и 
решения, свързани с неговата компетентност, 
и следи за тяхното изпълнение.
(2) В изпълнение на функциите си по ал. 1 
политическият кабинет:
1. периодично събира, обобщава и анализи­
ра информация, необходима за разработването 
на стратегическите цели и приоритети и за 
вземането на политически решения;
2. обменя информация с политическите 
кабинети на министър-председателя, на 
заместник министър-председателите и на 
останалите членове на Министерския съвет 
за изпълнение от министерството на приетата 
от правителството управленска програма;
3. осигурява координация при осъществя­
ването на единната информационна политика 
на министерството и на второстепенните 
разпоредители с бюджетни кредити към 
министъра;
4. осигурява връзките на министъра с дру­
гите държавни органи и с обществеността;
5. осъществява взаимодействието с адми­
нистративните звена в министерството при 
подпомагане на дейността на министъра и 
заместник-министрите; конкретните задачи 
се формулират от началника на политическия 
кабинет и се възлагат на администрацията 
от главния секретар в обем и срокове, съ­
гласувани между началника на кабинета и 
главния секретар.
(3) Политическият кабинет осъществява 
функциите си чрез ежеседмично провеждане 
на заседания под ръководството на министъра.
(4) На заседанията на политическия каби­
нет могат да присъстват и експерти към него, 
както и специално поканени за становище 
служители.
Чл. 11. (1) Работата на политическия каби­
нет се организира от началника на кабинета.
(2) Началникът на кабинета:
1. съставя програмата на министъра;